17. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 248 της 9 Νοεμ./21 Δεκ. 1966 (ΦΕΚ Α΄ 286) Περί καθορισμού των αποδοχών του Διοικητικού και Καλλιτεχνικού Διευθυντού του Εθνικού Θεάτρου. Αι αποδοχαί του Διοικητικού και Καλλιτεχνικού Διευθυντού του Εθνικού Θεάτρου, καθορίζονται δι’ αποφάσεως του Διοικητικού Συμβουλίου, εγκρινομένης υπό των Υπουργών Εθνικής Παιδείας και Θρησκευμάτων και Οικονομικών, τα δε καθήκοντα του Καλλιτεχνικού Διευθυντού δεν είναι ασυμβίβαστα προς άλλα καλλιτεχνικά καθήκοντα (σκηνοθέτου, ηθοποιού κλπ.) εν τω Ιδρύματι, άτινα δύναται να αναλαμβάνει ο Καλλιτεχνικός Διευθυντής επί εργασιακή σχέσει ιδιωτικού δικαίου. Εις την περίπτωσιν ταύτην δικαιούται των συμφωνουμένων εκάστοτε αποδοχών δια τας υπηρεσίας ταύτας και του 1/3 του μισθού της θέσεως του Καλλιτεχνικού Διευθυντού. Η ισχύς της παρούσης άρχεται απο της δημοσιεύσεως του Ν.Δ. 4370/1964. 